01/08/2014 | Administración LocalMunicipal
Mugardos
Anuncio de notificación a dona Antonia Saavedra Gallego

Ignorándose o enderezo actual de Dna. Antonia Saavedra Gallego, polo presente, e de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación mediante publicación do presente anuncio no Boletín Oficial da Provincia para coñecemento da interesada a resolución da Alcaldía núm.685/2014, de data 14.07.2014, que a continuación se transcribe: Atendido o informe emitido pola arquitecta municipal en data 11.07.2014, no que se pon de manifesto que no inmoble sito en r/ Alta, núm.1, parcela de referencia catastral: 0223017NJ6102S, existe un problema de seguridade e salubridade, observándose (previa inspección visual nesa mesma data) que: – O edificio está en mal estado e desocupado. – A porta da planta baixa está rota e aberta e aprécianse entullos, enseres e lixo no interior, e gra cantidade de humidade, tanto no interior como na fachada. – Hai vidros rotos que poden caer á rúa. – A cuberta está danada en varias zonas e entra auga de chuvia, o que se aprecia claramente na zona da escaleira. – Os forxados de madeira teñen zonas danadas e apodrecidas. – Aparecen humidades e vexetación ao redor da baixante situada no lateral norte. – Na fachada e na cornixa aparecen numerosas humidades e fisuras. Desprendeuse parte da imposta entre a planta primeira e a segunda, o recubrimento dunha esquina da cornixa, polo que os ferros están á vista, e parte do recubrimento do lintel na planta segunda. Estes desprendementos non son recentes, se ben poden volver producirse. – Pode haber algunha fuga na instalación interior. Tendo en conta que os artigos 50 e 51 do P. X. O. M. de Mugardos obrigan aos propietarios de calquera clase de construcións a conservar todas as súas partes en estado de solidez, a fin de que non poidan comprometer a seguridade pública. Tendo en conta así mesmo que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, regulan os deberes de uso, conservación e rehabilitación así como o deber de conservación e as ordes de execución, así como a proposta do concelleiro de urbanismo, patrimonio e medio ambiente de data 11.07.2014, pola presente RESOLVO: Primeiro. –Incoar expediente de orde de execución por razóns de seguridade e salubridade a D. Marius Florentin Cebeiro Farreres, D. Charaf Eddine Georgi Stefanov Espigares Lafkir, D. Jose Jair Albares Garcia Amorena, Dna. María Mercedes Rodríguez Carcaño, D. Antonio Rodríguez Carcaño e Dna. Antonia Saavedra Gallego, como titulares catastrais, do inmoble sito na R/ Alta núm.1, referencia catastral: 0223017NJ6102S, dándolles audiencia no expediente para que, no prazo de dez (10) días hábiles contados dende o día seguinte ao da notificación da presente Resolución, formulen as alegacións e presenten os documentos e xustificantes que estimen pertinentes. Segundo. –Ordenar a D. Marius Florentin Cebeiro Farreres, D. Charaf Eddine Georgi Stefanov Espigares Lafkir, D. Jose Jair Albares Garcia Amorena, Dna. María Mercedes Rodríguez Carcaño, D. Antonio Rodríguez Carcaño e Maria Luisa Elena Nafi Lembarki Noel, como titulares catastrais, do inmoble sito na R/ Alta núm.1, referencia catastral: 0223017NJ6102S, para que, como medida de CARÁCTER INMEDIATO por razóns de seguridade, proceda ao valado (valado de obra) da fachada do edificio. Terceiro. –Ordenar a D. Ángel Alfonso Carcaño Rodríguez, D. José Ricardo Rodríguez Carcaño, D. Jose Jair Albares Garcia Amorena, Jesus Aday Arispon Gerones, D. Antonio Rodríguez Carcaño e Maria Luisa Elena Nafi Lembarki Noel, como titulares catastrais, do inmoble sito na R/ Alta núm.1, referencia catastral: 0223017NJ6102S, para que no prazo de quince (15) días contado dende o día seguinte ao da notificación da presente Resolución, e como medida urxente de seguridade e de salubridade, proceda a adoptar as seguintes medidas coas consideracións que a continuación se indican: – A limpeza de lixo, enseres e entullos da planta baixa do edificio, incluíndo o cadro eléctrico (ata un contedor). – O tapiado con taboleiro de madeira (aglomerado hidrófugo melaminado ou contrachapado) ou similar na porta da planta baixa. Colocarase na face interior da fachada. – A retirada dos vidros rotos e da vexetación ao redor da baixante. – A colocación dunha malla na fachada nas plantas primeira e segunda, incluíndo a cornixa. – A revisión das acometidas no interior do edificio. Cuarto. –Apercibir a D. Ángel Alfonso Carcaño Rodríguez, D. José Ricardo Rodríguez Carcaño, D. Jose Jair Albares Garcia Amorena, Jesus Aday Arispon Gerones, D. Antonio Rodríguez Carcaño e Maria Luisa Elena Nafi Lembarki Noel, de que transcorrido o citado prazo sinalado sen ter cumprimentado este requirimento, procederase á execución subsidiaria polo Concello e por conta dos interesados, segundo valoración das obras indicada no informe da arquitecta municipal arriba indicado, e que ascenden á cantidade de 607,13 €, e incoar o correspondente expediente disciplinario, sen prexuízo doutras accións que correspondan. Quinto. –Notificar a presente Resolución aos interesados no expediente.” RECURSOS: Contra o presente acordo, definitivo en vía administrativa, poderase interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ao da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderase impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 23 de xullo de 2014. O ALCALDE Asdo.: XOSÉ FERNÁNDEZ BARCIA